Suid-Afrikaners het gratis toegang tot nasionale parkeSANParke het Suid-Afrikaners aangemoedig om voordeel te trek uit Nasionale Parkeweek, waartydens hulle gratis toegang ontvang tot van die land se nasionale parke. Dié week word jaarliks gehou om mense meer bewus te maak van die land se nasionale parke. Tydens Nasionale Parkeweek kry Suid-Afrikaners gratis toegang tot 19 van die land se 22 nasionale parke, behalwe Boulders in Kaapstad en die Namakwa- en Tankwa Karoo- Nasionale Park. Dit sluit egter nie verblyf in nie. SANParke het ŉ beroep gedoen op Suid-Afrikaners om hulle ID dokumente te neem en by hul naaste park besoek te gaan aflê. Die gratis toegang geld vanaf 12 tot 16 September 2011.